**NOTĂ INFORMATIVĂ**

***la proiectul Ordinului directorului Serviciului Vamal cu privire la aprobarea Normelor tehnice privind procesarea declarațiilor vamale***

|  |
| --- |
| **1. Denumirea autorului şi, după caz, a participanților la elaborarea proiectului** |
| Serviciul Vamal |
| **2. Condițiile ce au impus elaborarea proiectului de act normativ şi finalităţile urmărite** |
| Prezentul Ordin este elaborat în temeiul prevederilor Codului vamal nr. 95/2021 (*Monitorul Oficial nr.219-225/238 din 17.09.2021*) și a Regulamentului de punere în aplicare a Codului vamal nr. 95/2021 aprobat prin Hotărârea Guvernului nr. 92/2023 (*Monitorul Oficial nr.93-96/193 din 21.03.2023*).  Astfel, conform acestuia, urmează a fi aprobate Normele de utilizare a Sistemului Informațional ,,ASYCUDA World” la procesarea automată a declarației vamale la import, conform anexei nr. 1, și la export, conform anexei nr. 2 la proiect, care stabilesc procedura de declarare a mărfurilor la import și export utilizând Sistemul Informațional (SI) ,,ASYCUDA World” de procesare automată a declaraţiei vamale pentru orice tip de mărfuri.  Normele definesc mai mulți termeni utilizați precum: *document electronic de import*, *document electronic de import cu elemente de securitate şi siguranţă, document electronic de export, Master Reference Number (MRN), Local Reference Number (LRN), culoar de control (verde, galben, roșu și albastru).*  Normele tehnice de utilizare a Sistemului Informațional ,,ASYCUDA World” la procesarea automată a declaraţiei vamale la import conțin mai multe capitole care reglementează:   * întocmirea şi înregistrarea declaraţiei vamale sub formă electronica; * acceptarea declaraţiei vamale sub formă electronica; * decizia de control; * efectuarea controlului; * plata datoriei vamale; * acordarea liberului de vamă; * modificarea şi invalidarea declaraţiei vamale sub formă electronică; * procedura alternativă ce se utilizează doar în situaţia în care SI ,,ASYCUDA World” nu funcţionează.   Normele tehnice de utilizare a Sistemului Informațional ,,ASYCUDA World” la procesarea automată a declaraţiei vamale la export prevăd:   * ***formalităţile efectuate la postul vamal de export, precum:***   + *întocmirea și depunerea declaraţiei vamale de export*   + *acceptarea declaraţiei vamale de export*   + *analiza de risc*   + *modificarea declaraţiei vamale de export*   + *invalidarea declaraţiei vamale de export înaintea acordării liberului de vama*   + *decizia de control*   + *efectuarea controlului*   + *liberul de vama*   + *invalidarea declarației vamale de export după acordarea liberului de vama*   + *certificarea ieșirii* * ***formalităţi la postul vamal de ieşire***   + *prezentarea mărfurilor la postul vamal de ieşire*   + *decizia de control*   + *efectuarea controlului şi ieşirea mărfurilor de pe teritoriul vamal al țării*   + *prezentarea mărfurilor la un alt post vamal de ieșire decât cel declarat*   + *formalități la ieșire în cazuri specifice*   De asemenea, aceste Norme prevăd și procedura alternativă de declarare a mărfurilor la export în condițiile prevăzute de art. 6 alin. (2) lit. (b) din Cod. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul act normativ vine să implementeze procedurile de vămuire a mărfurilor în conformitate cu standardele și practicile UE. |
| **4. Principalele prevederi ale proiectului şi evidenţierea elementelor noi**  Prevederile proiectului stabilesc o procedură inovativă și uniformizată de vămuire a mărfurilor la import și export conform Codului vamal nr. 95/2021 cu utilizarea declarației vamale depuse în fprmat electronic. |
|  |
| **5.Fundamentarea economico-financiară** |
| Proiectul propus nu implică cheltuieli din bugetul de stat. |
| **6. Avizarea şi consultarea publică a proiectului**  Proiectul a fost remis pentru examinare și avizare către subdiviziunile Serviciului Vamal și birourile vamale. |
|  |
| **7.Constatările expertizei de compatibilitate** |
| Informaţia referitoare la concluziile aferente expertizei de compatibilitate va fi inclusă după recepționarea deciziei de compatibilitate. |
| **8.Constatările expertizei juridice** |
|  |

**Director Igor TALMAZAN**